ระเบียบกรมการจัดหางานระเบียบกรมการจัดหางานว่าด้วยหลักเกณฑ์วิธีการและเงื่อนไขการจ่ายเงินสินบน เงินรางวัล และค่าใช้จ่ายในการดำเนินงานตามกฎหมายว่าด้วยการทำงานของคนต่างด้าวพ.ศ. ๒๕๔๘ เพื่อให้การจ่ายเงินสินบนเงินรางวัล และค่าใช้จ่ายในการดำเนินงาน ตามกฎหมายว่าด้วยการทำงานของคนต่างด้าวเป็นไปด้วยความเรียบร้อยและสอดคล้องกับข้อบังคับกระทรวงการคลังว่าด้วยการหักเงินค่าปรับก่อนนำส่งคลัง พ.ศ.๒๕๔๖ซึ่งแก้ไขเพิ่มเติมโดยข้อบังคับกระทรวงการคลังว่าด้วยการหักเงินค่าปรับก่อนนำส่งคลัง(ฉบับที่ ๒) พ.ศ. ๒๕๔๗ ระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ และประกาศกระทรวงการคลัง เรื่องการกำหนดประเภทและอัตราการหักเงินค่าปรับก่อนนำส่งคลังอาศัยอำนาจตามความในมาตรา๓๒ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ.๒๕๔๕ และข้อ ๕ ของระเบียบกระทรวงการคลังว่าด้วยการจ่ายเงินสินบน รางวัลและค่าใช้จ่ายในการดำเนินงาน พ.ศ. ๒๕๔๖ อธิบดีกรมการจัดหางานจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมการจัดหางานว่าด้วยหลักเกณฑ์ วิธีการและเงื่อนไขการจ่ายเงินสินบน เงินรางวัลและค่าใช้จ่ายในการดำเนินงาน ตามกฎหมายว่าด้วยการทำงานของคนต่างด้าว พ.ศ. ๒๕๔๘ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ค่าปรับ หมายถึงเงินที่ได้รับจากการกระทำผิดตามพระราชบัญญัติการทำงานของคนต่างด้าว พ.ศ. ๒๕๒๑แต่ไม่รวมถึงค่าปรับหรือเบี้ยปรับที่ได้รับตามกฎหมายเกี่ยวกับภาษีอากรและค่าปรับหรือเบี้ยปรับที่ได้รับตามนิติกรรมสัญญาเงินสินบน หมายถึงเงินที่จ่ายให้แก่ผู้แจ้งความนำจับตามระเบียบนี้เงินรางวัล หมายถึงเงินที่จ่ายให้แก่เจ้าหน้าที่ผู้จับตามระเบียบนี้ผู้แจ้งความนำจับ หมายถึงบุคคลเดียวหรือหลายคนซึ่งนำเบาะแสหรือเค้าเงื่อนแห่งการกระทำความผิดตามพระราชบัญญัติการทำงานของคนต่างด้าวพ.ศ. ๒๕๒๑ มาแจ้งแก่ผู้มีอำนาจรับแจ้งความนำจับตามระเบียบนี้จนทางราชการสามารถลงโทษผู้กระทำผิดได้ แต่ต้องมิใช่เจ้าหน้าที่ผู้จับหรือข้าราชการหรือเจ้าหน้าที่ผู้มีหน้าที่ดำเนินการตามพระราชบัญญัติการทำงานของคนต่างด้าวพ.ศ. ๒๕๒๑เจ้าหน้าที่ผู้จับ หมายถึงพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาซึ่งทำหน้าที่จับกุมผู้กระทำความผิดหรือข้าราชการหรือเจ้าหน้าที่ผู้มีหน้าที่ดำเนินการตามพระราชบัญญัติการทำงานของคนต่างด้าวพ.ศ. ๒๕๒๑และมีส่วนร่วมในการจับกุมผู้กระทำความผิดสำหรับกรณีที่มีการจับกุมผู้กระทำผิดและให้หมายความรวมถึงเจ้าหน้าที่ที่ดำเนินงานตามอำนาจหน้าที่อันได้มาซึ่งเงินค่าปรับนั้นสำหรับกรณีที่ไม่มีการจับกุมผู้กระทำผิดด้วยค่าใช้จ่ายในการดำเนินงาน หมายถึงค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งเงินค่าปรับข้อ๔ ให้อธิบดีกรมการจัดหางานรักษาการตามระเบียบนี้หมวด ๑ข้อความทั่วไป ข้อ๕ระเบียบนี้มิใช่เป็นการโฆษณาให้คำมั่นแก่บุคคลใดตามกฎหมายแต่เป็นระเบียบที่วางไว้เพื่อเป็นหลักเกณฑ์ในการพิจารณาของทางราชการที่จะจ่ายเงินสินบนรางวัลให้แก่ผู้แจ้งความนำจับหรือเจ้าหน้าที่ผู้จับซึ่งเป็นผู้ปฏิบัติงานตามอำนาจหน้าที่อันได้มาซึ่งเงินค่าปรับตามแต่จะเห็นสมควรเท่านั้นการพิจารณาของผู้มีอำนาจตามที่กำหนดในระเบียบนี้ถือเป็นเด็ดขาดผู้ใดจะนำไปฟ้องร้องเป็นคดีมิได้ข้อ๖ เงินสินบน เงินรางวัลและเงินค่าใช้จ่ายในการดำเนินงาน ให้นำไปจ่ายตามหลักเกณฑ์ดังนี้(๑)เงินสินบนให้จ่ายแก่ผู้แจ้งความนำจับภายในสามสิบวันทำการนับแต่วันที่ได้รับเงินค่าปรับกรณีที่มีผู้มีสิทธิได้รับเงินสินบนหลายคนให้เฉลี่ยจ่ายเท่ากันทุกคน(๒)เงินรางวัลให้จ่ายในวันทำการสุดท้ายของเดือนแก่เจ้าหน้าที่ผู้จับตามสัดส่วนของการมีส่วนร่วมในการปฏิบัติงาน(๓) เงินค่าใช้จ่ายในการดำเนินงานให้นำไปจ่ายหรือก่อหนี้ผูกพันเพื่อเป็นค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งเงินค่าปรับของกรมการจัดหางานได้ตามความจำเป็นโดยประหยัดตามงบดำเนินการ งบลงทุน และงบบุคลากรยกเว้นรายจ่ายประเภทเงินเดือน และค่าจ้างประจำหมวด ๒การแจ้งความนำจับ ข้อ๗ ผู้มีอำนาจรับแจ้งความนำจับ ได้แก่(๑) อธิบดีกรมการจัดหางานรองอธิบดีกรมการจัดหางาน ผู้เชี่ยวชาญเฉพาะด้านส่งเสริมการมีงานทำผู้อำนวยการสำนักบริหารแรงงานต่างด้าวผู้อำนวยการกองตรวจและคุ้มครองคนหางานข้าราชการพลเรือนสามัญตั้งแต่ระดับ ๓ ขึ้นไปซึ่งปฏิบัติงาน ณ สำนักบริหารแรงงานต่างด้าว หรือกองตรวจและคุ้มครองคนหางานมีอำนาจรับแจ้งความนำจับสำหรับกรณีความผิดที่เกิดขึ้น อ้างหรือเชื่อว่าได้เกิดขึ้นในทุกท้องที่ทั่วราชอาณาจักร(๒)ผู้อำนวยการสำนักจัดหางานกรุงเทพ ข้าราชการพลเรือนสามัญตั้งแต่ระดับ ๓ ขึ้นไปซึ่งปฏิบัติงานณ สำนักจัดหางานกรุงเทพ มีอำนาจรับแจ้งความนำจับสำหรับกรณีความผิดที่เกิดขึ้นอ้างหรือเชื่อว่าได้เกิดขึ้นในเขตท้องที่กรุงเทพมหานครที่รับผิดชอบ(๓) จัดหางานจังหวัดข้าราชการพลเรือนสามัญตั้งแต่ระดับ ๓ ขึ้นไป ซึ่งปฏิบัติงาน ณ สำนักงานจัดหางานจังหวัดมีอำนาจรับแจ้งความนำจับเฉพาะความผิดที่เกิดขึ้น อ้างหรือเชื่อว่าได้เกิดขึ้นในเขตท้องที่จังหวัดที่รับผิดชอบ(๔) ผู้ว่าราชการจังหวัดรองผู้ว่าราชการจังหวัด นายอำเภอ ปลัดอำเภอผู้เป็นหัวหน้ากิ่งอำเภอปลัดอำเภอมีอำนาจรับแจ้งความนำจับเฉพาะความผิดที่เกิดขึ้น อ้างหรือเชื่อว่าได้เกิดขึ้นในเขตท้องที่จังหวัด หรืออำเภอที่รับผิดชอบ(๕)ข้าราชการทหารสังกัดกองทัพเรือซึ่งมียศตั้งแต่นายเรือตรีหรือเทียบเท่านายเรือตรีขึ้นไปมีอำนาจรับแจ้งความนำจับเฉพาะความผิดที่เกิดขึ้นอ้าง หรือเชื่อว่าได้เกิดขึ้นในเขตพื้นที่ความรับผิดชอบของตนทางทะเล(๖)ข้าราชการทหารชั้นสัญญาบัตรสังกัดกองบัญชาการทหารสูงสุดและกองทัพบกซึ่งมียศตั้งแต่ร้อยตรีหรือเทียบเท่าร้อยตรีขึ้นไปมีอำนาจรับแจ้งความนำจับเฉพาะความผิดที่เกิดขึ้น อ้างหรือเชื่อว่าได้เกิดขึ้นในเขตพื้นที่ความรับผิดชอบของตน(๗) ข้าราชการตำรวจสำนักงานตำรวจแห่งชาติซึ่งมียศตั้งแต่ชั้นนายร้อยตำรวจตรีหรือเทียบเท่านายร้อยตำรวจตรีขึ้นไปมีอำนาจรับแจ้งความนำจับเฉพาะความผิดที่เกิดขึ้น อ้างหรือเชื่อว่าได้เกิดขึ้นในเขตพื้นที่ความรับผิดชอบของตน(๘)พนักงานเจ้าหน้าที่ซึ่งรัฐมนตรีแต่งตั้งให้ปฏิบัติตามกฎหมายว่าด้วยการทำงานของคนต่างด้าวข้อ๘การแจ้งความนำจับให้แจ้งต่อผู้มีอำนาจรับแจ้งความนำจับโดยใช้แบบรับแจ้งความนำจับตามแบบที่อธิบดีกรมการจัดหางานกำหนดเว้นแต่ในกรณีจำเป็นเร่งด่วนจะแจ้งความนำจับด้วยวาจาต่อผู้มีอำนาจรับแจ้งความนำจับและจัดทำแบบรับแจ้งความนำจับภายหลังการจับก็ได้หมวด ๓หลักเกณฑ์การจ่ายเงินสินบนเงินรางวัล และเงินค่าใช้จ่ายในการดำเนินงาน ข้อ๙ การจ่ายเงินสินบน เงินรางวัลและเงินค่าใช้จ่ายในการดำเนินงานจะกระทำได้ต่อเมื่อกรมการจัดหางานได้รับเงินค่าปรับจากสำนักงานศาลยุติธรรม หรือสำนักงานตำรวจแห่งชาติแล้วข้อ๑๐เงินที่ได้รับจากสำนักงานศาลยุติธรรมให้แบ่งเป็นสี่ส่วนและนำไปใช้จ่ายดังนี้(๑) ให้นำไปจ่ายเป็นเงินสินบนจำนวนหนึ่งส่วนของเงินค่าปรับที่ได้รับ(๒)ให้นำไปจ่ายเป็นเงินรางวัล จำนวนสองส่วนของเงินค่าปรับที่ได้รับ(๓) ให้นำไปจ่ายเป็นเงินค่าใช้จ่ายในการดำเนินงานจำนวนหนึ่งส่วนของเงินค่าปรับที่ได้รับในกรณีไม่มีการจ่ายเงินสินบนตาม(๑) ให้นำไปรวมจ่ายเป็นเงินรางวัล จำนวนสามส่วนของเงินค่าปรับที่ได้รับข้อ๑๑ในกรณีที่สำนักงานตำรวจแห่งชาติเป็นผู้เปรียบเทียบปรับให้หักเงินค่าปรับร้อยละ๔๐ นำส่งคลังเป็นรายได้แผ่นดินในนามของกรมการจัดหางานส่วนที่เหลือให้แบ่งเป็นสี่ส่วนโดยจ่ายเป็นเงินรางวัลให้เจ้าหน้าที่ในสังกัดหนึ่งส่วนแล้วนำส่งเงินค่าปรับที่เหลืออีกสามส่วนให้แก่กรมการจัดหางานเงินที่กรมการจัดหางานได้รับจากสำนักงานตำรวจแห่งชาติให้นำไปใช้จ่ายดังนี้(๑) ให้นำไปจ่ายเป็นเงินสินบนจำนวนหนึ่งส่วนของเงินค่าปรับที่ได้รับ(๒)ให้นำไปจ่ายเป็นเงินรางวัล จำนวนหนึ่งส่วนของเงินค่าปรับที่ได้รับ(๓)ให้นำไปจ่ายเป็นเงินค่าใช้จ่ายในการดำเนินงานจำนวนหนึ่งส่วนของเงินค่าปรับที่ได้รับในกรณีไม่มีการจ่ายเงินสินบนตาม(๑) ให้นำไปรวมจ่ายเป็นเงินรางวัลในส่วนราชการกรมการจัดหางานจำนวนสองส่วนของเงินค่าปรับที่ได้รับข้อ๑๒การจ่ายเงินสินบนจะจ่ายให้แก่ผู้แจ้งความนำจับในคดีความผิดที่เจ้าหน้าที่สามารถลงโทษผู้กระทำความผิดได้เป็นผลสำเร็จเนื่องจากการแจ้งความในคดีเงินสินบนนี้จะจ่ายได้ต่อเมื่อกระทำการไปแล้วตามเงื่อนไขต่อไปนี้(๑)การตรวจสอบหรือจับกุมเป็นผลสำเร็จเนื่องจากการแจ้งความนำจับและ(๒)พนักงานสอบสวนได้ทำการเปรียบเทียบปรับผู้ต้องหาหรือศาลได้มีคำพิพากษาลงโทษปรับจำเลยโดยคดีนั้นถึงที่สุดแล้วและ(๓) ได้มีการชำระค่าปรับโดยที่กรมการจัดหางานได้รับเงินที่หักจากค่าปรับตามข้อ ๙ แล้วข้อ๑๓ การจ่ายเงินสินบนในคดีเดียวกันถ้ามีบุคคลหลายคนแจ้งความนำจับให้ถือว่าบุคคลที่แจ้งความนำจับก่อนและมีหลักฐานเป็นลายลักษณ์อักษรถูกต้องตามระเบียบนี้เป็นผู้มีสิทธิได้รับเงินสินบนแต่ถ้าแจ้งความนำจับพร้อมกันให้ถือว่าทุกคนเป็นผู้มีสิทธิรับเงินสินบนข้อ๑๔การจ่ายเงินรางวัลให้จ่ายแก่ผู้มีสิทธิได้รับเงินรางวัลดังต่อไปนี้(๑) ผู้บังคับบัญชาซึ่งควบคุมดูแล การตรวจสอบรวบรวมพยานหลักฐานจนพบการกระทำความผิด(๒)เจ้าหน้าที่ผู้จับกุมหรือมีส่วนร่วมในการจับกุมตามรายชื่อที่ปรากฏในบันทึกการจับกุม(๓) เจ้าหน้าที่ผู้ตรวจสอบหรือรวบรวมพยานหลักฐานจนพบการกระทำความผิด(๔)เจ้าหน้าที่ผู้ร้องทุกข์กล่าวโทษกรณีที่มีผู้มีสิทธิได้รับเงินรางวัลหลายคนให้แบ่งเงินรางวัลแก่ผู้มีสิทธิได้รับคนละเท่า ๆ กันเว้นแต่ในกรณีที่ผู้มีสิทธิได้รับเงินรางวัลคนใดคนหนึ่งสละสิทธิไม่ขอรับเงินรางวัลให้นำเงินรางวัลส่วนของผู้สละสิทธิมาเฉลี่ยให้ผู้มีสิทธิคนอื่น ๆ คนละเท่า ๆ กันหมวด ๔การขอรับเงินสินบนหรือเงินรางวัล ข้อ๑๕ให้ผู้มีสิทธิได้รับเงินสินบนขอรับเงินสินบนได้เฉพาะคดีที่สามารถลงโทษผู้กระทำความผิดได้เป็นผลสำเร็จแล้วสำหรับการขอรับเงินสินบนในส่วนกลาง ให้ยื่นคำขอต่อกองตรวจและคุ้มครองคนหางานส่วนการขอรับเงินสินบนในส่วนภูมิภาค ให้ยื่นคำขอต่อสำนักงานจัดหางานจังหวัดที่ตั้งอยู่ในท้องที่ที่มีการแจ้งความนำจับโดยให้ผู้มีสิทธิได้รับเงินสินบนยื่นคำขอภายในเจ็ดวันทำการนับแต่วันที่ได้รับแจ้งสิทธิการรับเงินสินบนจากกองตรวจและคุ้มครองคนหางานหรือสำนักงานจัดหางานจังหวัดโดยจดหมาย ลงทะเบียนตอบรับข้อ๑๖ เมื่อกองตรวจและคุ้มครองคนหางานหรือสำนักงานจัดหางานจังหวัดได้รับคำขอรับเงินสินบนตามข้อ ๑๕ แล้วให้ตรวจสอบความถูกต้องว่าผู้ยื่นคำขอรับเงินสินบนเป็นผู้มีสิทธิได้รับเงินตามระเบียบนี้หรือไม่โดยพิจารณาจากเอกสารการรับแจ้งความนำจับ คำขอรับเงินสินบนรายงานการจับกุมการรับรองผลคดี และเอกสารหลักฐานอื่นที่เกี่ยวข้อง (ถ้ามี)เมื่อพิจารณาแล้วเห็นว่าผู้ยื่นคำขอรับเงินสินบนดังกล่าวเป็นผู้มีสิทธิได้รับเงินสินบนให้เสนออธิบดีหรือผู้ว่าราชการจังหวัด แล้วแต่กรณีเพื่อพิจารณาอนุมัติจ่ายเงินสินบนให้แก่ผู้ยื่นคำขอรับเงินนั้นและส่งคำอนุมัติให้สำนักงานเลขานุการกรมหรือสำนักงานจัดหางานจังหวัดดำเนินการเบิกจ่ายเงินตามระเบียบต่อไปข้อ๑๗ให้ผู้มีสิทธิได้รับเงินรางวัลขอรับเงินรางวัลได้เฉพาะคดีที่สามารถลงโทษผู้กระทำความผิดได้เป็นผลสำเร็จแล้วสำหรับการขอรับเงินรางวัลในส่วนกลาง ให้ยื่นคำขอต่อกองตรวจและคุ้มครองคนหางานส่วนการขอรับเงินรางวัลในส่วนภูมิภาคให้ยื่นคำขอต่อสำนักงานจัดหางานจังหวัดที่ตั้งอยู่ในท้องที่ที่มีการแจ้งความนำจับเมื่อกองตรวจและคุ้มครองคนหางานหรือสำนักงานจัดหางานจังหวัดได้รับคำขอรับเงินรางวัลแล้วให้ปฏิบัติเช่นเดียวกับการขอรับเงินสินบนข้อ๑๘ ในกรณีที่ผู้มีสิทธิรับเงินสินบนหรือเงินรางวัลถึงแก่กรรมหรือมีความจำเป็นอื่นใดไม่สามารถยื่นคำขอรับเงินสินบนหรือเงินรางวัลได้ให้ทายาทโดยธรรม ผู้จัดการมรดก หรือผู้บังคับบัญชาของผู้นั้นเป็นผู้ดำเนินการ แล้วแต่กรณีข้อ๑๙ การขอรับเงินสินบนหรือเงินรางวัลให้ยื่นคำขอตามแบบที่อธิบดีกรมการจัดหางานกำหนด พร้อมเอกสารหลักฐานดังต่อไปนี้(๑)สำเนาภาพถ่ายบัตรประจำตัวประชาชนหรือบัตรประจำตัวอื่นที่หน่วยงานของรัฐออกให้และสำเนาภาพถ่ายทะเบียนบ้านหรือสำเนาหนังสือเดินทาง(๒) ใบรับแจ้งความนำจับเฉพาะกรณีขอรับเงินสินบน(๓) สำเนาบันทึกการจับกุมผู้ต้องหาที่เกี่ยวกับการกระทำความผิด เฉพาะกรณีขอรับเงินรางวัล(๔)หนังสือมอบอำนาจให้ผู้จับกุมคนหนึ่งคนใดเป็นผู้รับเงินรางวัล(๕) สำเนาคำพิพากษาคดีหรือหนังสือแจ้งผลคดีของพนักงานอัยการว่าคดีถึงที่สุด แล้วแต่กรณี(๖) หลักฐานการเป็นทายาทโดยธรรมหรือผู้จัดการมรดก(ถ้ามี)หมวด ๕การเก็บรักษาเงินและการนำเงินส่งคลัง ข้อ๒๐เงินในส่วนที่จะต้องนำไปจ่ายเป็นเงินสินบนรางวัลให้นำฝากไว้ที่กรมบัญชีกลางหรือสำนักงานคลังจังหวัด หรือสำนักงานคลังจังหวัด ณอำเภอ แล้วแต่กรณี โดยเปิดบัญชีแยกต่างหากจากบัญชีเงินฝากอื่นชื่อ บัญชีเงินฝากเงินสินบนรางวัลของกรมการจัดหางานหรือ บัญชีเงินฝากเงินสินบนรางวัลของสำนักงานจัดหางานจังหวัดแล้วแต่กรณีสำหรับเงินในส่วนที่เป็นค่าใช้จ่ายในการดำเนินงานให้นำฝากไว้ที่กรมบัญชีกลางชื่อ บัญชีเงินฝากค่าใช้จ่ายในการดำเนินงานของกรมการจัดหางานข้อ๒๑ในกรณีที่มีความจำเป็นต้องนำเงินฝากธนาคารหรือเก็บรักษาไว้เป็นเงินสด ณที่ทำการให้ขออนุมัติกระทรวงการคลังข้อ๒๒เมื่อสิ้นปีงบประมาณหากมีเงินค่าใช้จ่ายในการดำเนินงานคงเหลือให้นำเงินคงเหลือ ณ วันสิ้นปีงบประมาณส่งคลังเป็นรายได้แผ่นดินข้อ๒๓ ให้สำนักงานจัดหางานจังหวัดรายงานผลการใช้จ่ายเงินสินบนรางวัลและเงินค่าใช้จ่ายในการดำเนินงานมายังสำนักงานเลขานุการกรมเพื่อรวบรวมกับการใช้จ่ายเงินสินบนรางวัลและค่าใช้จ่ายในการดำเนินงานในส่วนกลางแล้วรายงานให้กระทรวงการคลังทราบทุกวันทำการสุดท้ายของเดือนมีนาคมและเดือนกันยายนข้อ๒๔การบัญชีให้ถือปฏิบัติตามระบบบัญชีของส่วนราชการเว้นแต่จะได้รับอนุมัติจากกระทรวงการคลังให้ปฏิบัติเป็นอย่างอื่นและเมื่อปิดบัญชีประจำปีแล้วให้ส่งงบการเงินไปให้สำนักงานการตรวจเงินแผ่นดินตรวจสอบรับรองภายในเก้าสิบวันนับแต่วันสิ้นปีงบประมาณข้อ๒๕ วิธีปฏิบัติเกี่ยวกับการรับเงินการเบิกเงิน การจ่ายเงิน การเก็บรักษาเงิน การนำเงินฝากคลัง การพัสดุหรือวิธีปฏิบัติอื่นใดที่ไม่ได้กำหนดไว้ในระเบียบนี้ให้ถือปฏิบัติเช่นเดียวกับกรณีเงินงบประมาณรายจ่ายข้อ๒๖ ให้กองตรวจและคุ้มครองคนหางานหรือสำนักงานจัดหางานจังหวัดจัดทำทะเบียนคุมเกี่ยวกับรายละเอียดการขอรับและจ่ายเงินสินบนรางวัลและค่าใช้จ่ายในการดำเนินงานตามแบบที่อธิบดีกรมการจัดหางานกำหนดข้อ๒๗ในกรณีที่มีข้อสงสัยหรือกรณีที่มิได้กำหนดไว้ในระเบียบนี้ให้เสนออธิบดีกรมการจัดหางานพิจารณา สั่งการเป็นราย ๆ ไปประกาศ ณ วันที่ ๗ธันวาคม พ.ศ. ๒๕๔๘จุฑาธวัชอินทรสุขศรีอธิบดีกรมการจัดหางาน[เอกสารแนบท้าย]๑. แบบรับแจ้งความนำจับคดีกระทำผิดตามกฎหมายว่าด้วยการทำงานของคนต่างด้าว๒. แบบคำขอรับเงินสินบนรางวัล๓. ทะเบียนการขอรับและจ่ายเงินสินบนรางวัลและค่าใช้จ่ายในการดำเนินงานตามระเบียบกรมการจัดหางาน ว่าด้วยหลักเกณฑ์ วิธีการและเงื่อนไขการจ่ายเงินสินบนเงินรางวัล และค่าใช้จ่ายในการดำเนินงาน ตามกฎหมายว่าด้วยการทำงานของคนต่างด้าวพ.ศ.๒๕๔๘(ดูข้อมูลจากภาพกฎหมาย)นันทนา/ผู้จัดทำ๙ มกราคม ๒๕๔๙ภัทรวีร์/ปรับปรุง๖ ธันวาคม ๒๕๖๐[๑] ราชกิจจานุเบกษาเล่ม ๑๒๒/ตอนพิเศษ ๑๕๒ ง/หน้า ๑๙/๓๐ ธันวาคม ๒๕๔๘